钦定古今图书集成/明伦汇编/官常典/第635卷 > 令狐熙
## 钦定古今图书集成/明伦汇编/官常典/第635卷 > 令狐熙

按《隋书》本传，“熙字长熙，炖煌人也。代为西州豪右。父
整，仕周，官至大将军、始、丰二州刺史。熙性严重，有雅
量，起家以通经为吏部上士，寻授都督、辅国将军，转
夏官府都上士，俱有能名。及武帝平齐，以留守功，增
邑六百户，进位仪同，历司勋、吏部二曹中大夫，甚有
当时之誉。高祖受禅之际，熙以本官行纳言事，寻除”
司徒左长史，加上仪同，进爵河南郡公。会蜀王秀出
镇于蜀，纲纪之选，咸属正人。以熙为益州总管长史。
未之官，拜沧州刺史。时山东承齐之弊，户口簿籍，类
不以实。熙晓谕之，令自归首，至者一万户。在职数年，
风教大洽，称为“良二千石。”开皇四年，上幸洛阳，熙来
朝，吏民恐其迁易，悲泣于道。及熙复还，百姓出境迎
谒，欢叫盈路。在州获白乌、白麞、嘉麦，甘露降于庭前
柳树。八年，徙为河北道行台、度支尚书，吏民追思，相
与立碑颂德。及上祠大山，还次汴州，恶其殷盛，多有
奸侠，于是以熙为汴州刺史。下车，禁游食，抑工商，民
有向街开门者杜之。“船客停于郭外星居者勒为聚
落，侨人逐令归本。其”有滞狱，并决遣之，令行禁止，称
为良政。上闻而嘉之，顾谓侍臣曰：“邺都，天下难理处
也。”敕相州刺史豆卢通令习熙之法。其年来朝，考绩
为天下之最。赐帛三百匹，颁告天下。